CELEX: 62014TN0755
Language: fi
Date: 2014-11-14 00:00:00
Title: Asia T-755/14: Kanne 14.11.2014 – Herbert Smith Freehills v. komissio

26.1.2015   
            
            
               FI
            
            
               Euroopan unionin virallinen lehti
            
            
               C 26/37
            
         Kanne 14.11.2014 – Herbert Smith Freehills v. komissio
   (Asia T-755/14)
   (2015/C 026/48)
   Oikeudenkäyntikieli: englanti
   
      Asianosaiset
   
   
      Kantaja: Herbert Smith Freehills LLP (Lontoo, Yhdistynyt kuningaskunta) (edustaja: asianajaja P. Wytinck)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 24.9.2014 tehdyn Euroopan komission päätöksen GESTDEM 2014/2070 ja
            
         
               —
            
            
               velvoittamaan Euroopan komission korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteellaan kantaja vaatii kumottavaksi 24.9.2014 tehdyn päätöksen GESTDEM 2014/2070, jossa komissio hylkäsi kantajan pyynnön saada tutustua asetuksen N:o 1049/2014 (1) nojalla tiettyihin asiakirjoihin, jotka liittyvät tupakkatuotteiden ja vastaavien tuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä sekä direktiivin 2001/37/EY kumoamisesta 3.4.2014 annetun Euroopan parlamentin ja neuvoston direktiivin 2014/40/EU (2) antamiseen.
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, jonka mukaan komissio rikkoi asetuksen (EY) N:o 1049/2001 4 artiklan 2 kohtaa siltä osin kuin yksikään niistä komission yksilöimistä asiakirjoista, joita se ei antanut tutustuttavaksi, ei kuulu tuomioistuinkäsittelyn suojaa koskevan poikkeuksen soveltamisalaan.
            
         
               2)
            
            
               Toinen kanneperuste, jonka mukaan komissio rikkoi asetuksen (EY) N:o 1049/2001 4 artiklan 2 kohtaa siltä osin kuin jotkin niistä komission yksilöimistä asiakirjoista, joita se ei antanut tutustuttavaksi, eivät kuulu oikeudellisen neuvonannon suojaa koskevan poikkeuksen soveltamisalaan.
            
         
               3)
            
            
               Kolmas kanneperuste, jonka mukaan komissio rikkoi asetuksen (EY) N:o 1049/2001 4 artiklan 2 kohtaa siltä osin kuin ylivoimainen yleinen etu edellyttää yksilöityjen asiakirjojen antamista tutustuttaviksi kantajan tätä koskevan pyynnön mukaisesti.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EUVL L 145, s. 43).
   
      (2)  EUVL L 127, s. 1.